CELEX: 62021CN0702
Language: mt
Date: 2021-11-19 00:00:00
Title: Kawża C-702/21 P: Appell ippreżentat fid-19 ta’ Novembru 2021 minn Laboratoire Pareva mis-sentenza mogħtija mill-Qorti Ġenerali (Is-Seba’ Awla) fil-15 ta’ Settembru 2021fil-Kawżi magħquda T-337/18 u T-347/18, Laboratoire Pareva u Biotech3D vs Il-Kummissjoni

7.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 64/18
            
         
      Appell ippreżentat fid-19 ta’ Novembru 2021 minn Laboratoire Pareva mis-sentenza mogħtija mill-Qorti Ġenerali (Is-Seba’ Awla) fil-15 ta’ Settembru 2021fil-Kawżi magħquda T-337/18 u T-347/18, Laboratoire Pareva u Biotech3D vs Il-Kummissjoni
      (Kawża C-702/21 P)
      (2022/C 64/29)
      Lingwa tal-kawża: l-Ingliż
      
         Partijiet
      
      
         Appellant: Laboratoire Pareva (rappreżentanti: P. Sellar, K. Van Maldegem, advocaten, M. Grunchard, S. Englebert, M. Ombredane, avocats)
      
         Partijiet oħra fil-proċedura: Biotech3D Ltd & Co. KG, Il-Kummissjoni Ewropea, Ir-Repubblika Franċiża, L-Aġenzija Ewropea għas-Sustanzi Kimiċi
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tordna miżura istruttorja taħt l-Artikolu 64(2)(b) tar-Regoli tal-Proċedura għall-produzzjoni ta’ traskrizzjoni bil-miktub tal-proċedura orali miżmuma quddiem il-Qorti Ġenerali;
               
            
                  —
               
               
                  tannulla s-sentenza appellata, u
               
            
                  —
               
               
                  tannulla l-atti kkontestati u tagħti ordni dwar l-ispejjeż tal-appell u tal-proċeduri quddiem il-Qorti Ġenerali favur l-appellant jew tagħti ordni dwar l-ispejjeż ta’ dan l-appell favur l-appellant u tibgħat lura l-kawżi quddiem il-Qorti Ġenerali għall-kunsiderazzjoni mill-ġdid.
               
            
         Aggravji u argumenti prinċipali
      
      
                  1.
               
               
                  Il-Qorti Ġenerali naqset milli tqajjem ex officio n-nuqqas ta’ motivazzjoni suffiċjenti.
                  Il-Qorti Ġenerali wettqet żball ta’ liġi meta naqset milli twettaq l-obbligu tagħha li tqajjem ex officio eċċezzjoni dwar is-suffiċjenza tal-motivazzjoni fl-atti kkontestati u għalhekk milli tevalwa dan il-punt ta’ liġi. Il-Qorti Ġenerali kkonkludiet li “l-effett teratoġeniku ġie identifikat bħala wieħed mill-effetti ta’ tħassib għas-saħħa tal-bniedem għal dak li jirrigwarda l-PHMB ta’ Pareva” (punt 133) minkejja li ma hemm ebda riferiment għal dan il-fattur fil-motivazzjoni tal-atti kkontestati. Skont il-ġurisprudenza stabbilita tal-Qorti tal-Ġustizzja, il-Qorti Ġenerali kellha obbligu li tikkunsidra u tikkonkludi dwar jekk l-atti kkontestati kinux ivvizzjati b’nuqqas min-naħa tal-konvenuta li tagħti motivazzjoni suffiċjenti b’riferiment għall-allegat fattur ta’ teratoġeniċità kif meħtieġ mill-Artikolu 296 TFUE.
               
            
                  2.
               
               
                  Il-Qorti Ġenerali żnaturat is-sens ċar tal-fatti
                  Il-Qorti Ġenerali żnaturat is-sens ċar tal-fatti billi kkunsidrat li s-sustanza inkwistjoni hija teratoġenika u li l-appellant ma kkontestax li l-effett teratoġeniku kien il-fattur deċiżiv tas-saħħa tal-bniedem fl-adozzjoni tal-atti kkontestati. Din il-konklużjoni żnaturat manifestament il-fatti rreġistrati quddiem il-Qorti Ġenerali u d-dikjarazzjonijiet li saru fil-proċedura orali, li konsegwentement wasslu għal żnaturament tal-evalwazzjoni tal-Qorti Ġenerali tal-legalità tal-atti kkontestati.